Къща без книги е като стая без прозорци - ARTday.bg
Четвъртък, 05 Октомври 2017 | Начинът на живот
На 5 октомври отбелязваме Международния ден на учителя. Благодарение на своите учители опознаваме живота и привикваме на уважение към него. Те са онези, които разширяват кръгозора ни. Чрез тях усвояваме смятане, четмо и писмо. Човешкото в нас трябва да бъде извадено на показ, а беспорна заслуга за това имат не само родителите ни, но и преподавателите в училище. Знанието е по-скъпо от парите и с времето всеки умен човек ще разбере, че това е така.
Поднасяме Ви няколко красиви, значими и вдъхновяващи мисли на известни и не толкова известни личности, които е хубаво да си припомним по повод празника:
"Никой друг не можеш да научиш, можеш само да му помогнеш да намери знанието в себе си." - Галилео Галилей
"Мъдрец е не онзи, който твърди, че знае всичко, а този, който умее да се учи от всеки един човек!" - Индийска поговорка
"Знанието е съкровище, което ще последва своя собственик навсякъде." - Китайска поговорка
"Учителят трябва да бъде търпелив като вол, добър като агне и телесно здрав като битолски просяк." - Хросто Ботев
"Слушайте, наблюдавайте, попивайте от всеки, от всякъде и от всичко, но не се доверявайте на всяко едно учение на сляпо." - Китайска мъдрост
"Колкото повече научавам за живота и света около себе си, толкова повече разбирам колко малко знам." - Зенон
"Ако имаш само една градина и библиотека, имаш всичко!" - Цицерон
"Великото изкуство да се научи много е да се започне с малко." - Дон Лок
"Тайната на вечната младост е да се учи всеки ден нещо ново." - Солон
"Три предмета не са включени в училищната програма: толерантност, логика, човечност." - Вернер Мич
"Силният ще победи едного, знаещият - хиляда." - Бакширска поговорка
"Вселената се осветява от слънцето, човек - от знанието." - Калмицка поговорка
"Мнозина знаят много, но всичко не знае никой." - Немска поговорка
"Невежеството още не е позор, позор е нежеланието да се научиш." - Татарска поговорка
"Каква благословия е да обичаш книгите. Всеки трябва да обича нещо, и знам, че няма обект на любов, толкова значим и неизменен, колкото книгите!" - Елизабет фон Арним
"Волята е коренът, знанието е стъблото и листата, а чувството е цветето." - Стерлинг
"Вие не трябва да знаете твърде много или да бъдете твърде прецизен в желанието си да знаете абсолютно всичко. Понякога именно в неразгадаемото, скритото и тайнственото се крие красотата на живота." - Хенри Дейвид Торо
"Трябва ли винаги да учим децата си с книги? Нека първо да ги научим да гледат към звездите, да се възхищават на слънцето и планините. Нека ги запознаем с дърветата, с пеперудите и цветята. Да събудим у тях възхита и възторг към цвета на живота. Едва тогава те ще се научат да мислят. А щом започнат да мислят, ще започнат да питат. Тогава им дайте книга." - Дейвид Полис
"Книгите са фарове, издигнати в голямото море на времето." - Е. П. Уипъл
"Кажи ми какво четеш и аз ще ти кажа кой си." - Франсоа Мориак
"Къща без книги е като стая без прозорци." - Хайнрих Ман
"Образованието не е, за да преобразява хората или да ги развлича, или да ги прави експертни техници. То е, за да освободи мисълта им, да разшири хоризонтите им, подхрани интелекта им, да ги научи да мислят правилно, ако е възможно." - Робърт Хътчинс
"Всеки е гений. Но ако оценяваш рибата по нейната способност да се катери по дърво, тя ще живее цял живот с убеждението, че е глупава." - А. Айнщайн
"Работата на учителя е да накара учениците си да прозрат собствената си вътрешна сила и жизнеспособност."- Джоузеф Кембъл
"Има два вида учители – такива, които те заливат с толкова много информация, че оставаш скован, и такива, които само с един малък подтик, ти вдъхват сила, с която можеш да скочиш чак до небето." - Робърт Фрос
"Важно е учениците да носят малко бунтарско отношение в занятията си. Те не са тук, за да боготворят онова, което е познато, а за да го подлагат на съмнение." -Джейкъб Броновски
ГАРВАНЪТ на Едгар Алън По
Стихотворението на американския поет и разказвач е публикувано е за пръв път на днешната дата през 1845 година
Ако нещо не си заслужава да бъде казано, изпей го ~ Пиер дьо БОМАРШЕ